b"\n_START_ARTICLE_\nLa Sireneta (pel\xc2\xb7l\xc3\xadcula de 1975)\n_START_SECTION_\nArgument\n_START_PARAGRAPH_\nMarina, la sireneta m\xc3\xa9s preciosa de la fam\xc3\xadlia Real de l'Oce\xc3\xa0 sent una irresistible curiositat pel m\xc3\xb3n dels humans. Un dia, gronxada per les onades fins a la superf\xc3\xadcie, veu apropar-se un vaixell i contempla un bell pr\xc3\xadncep a bord. De sobte una terrible tempesta es desencadena i s'abat sobre el vaixell fent que el pr\xc3\xadncep caigui per la borda a l'aigua. Marina va en la seva ajuda i el salva, portant-lo fins a la costa. Marina queda perdudament enamorada del pr\xc3\xadncep ben plantat i decideix llavors enfrontar-se a qualsevol perill amb tal de poder convertir-se en humana."